CELEX: 32014D0345
Language: sl
Date: 2014-06-06 00:00:00
Title: 2014/345/EU: Sklep Komisije z dne 6. junija 2014 o spremembi Sklepa 2012/481/EU o okoljskih merilih za podelitev znaka EU za okolje za tiskan papir (notificirano pod dokumentarno številko C(2014) 3590)  Besedilo velja za EGP

11.6.2014   
            
            
               SL
            
            
               Uradni list Evropske unije
            
            
               L 170/64
            
         SKLEP KOMISIJE
   z dne 6. junija 2014
   o spremembi Sklepa 2012/481/EU o okoljskih merilih za podelitev znaka EU za okolje za tiskan papir
   
      
         (notificirano pod dokumentarno številko C(2014) 3590)
      
   
   (Besedilo velja za EGP)
   
      (2014/345/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (1) in zlasti člena 8(2) Uredbe,
   po posvetovanju z Odborom Evropske unije za znak za okolje,
   ob upoštevanju naslednjega:
   
               (1)
            
            
               Sklep Komisije 2012/481/EU (2) iz svojega področja uporabe izključuje substrate iz kartona, ki presegajo 400 g/m2, saj navedeni sklep zahteva, da se tiskani proizvodi iz papirja natisnejo samo na papirju z znakom EU za okolje v skladu s Sklepom Komisije 2011/333/EU (3) ali Sklepom Komisije 2012/448/EU (4). Vendar pa nekatere kategorije proizvodov, kot so pisalni bloki, zvezki, delovni zvezki, spiralno vezani zvezki in koledarji s platnicami, vključeni v področje uporabe Sklepa 2012/481/EU, pomenijo uporabo substratov iz kartona, ki presegajo 400 g/m2. Zato izvajanje meril za nekatere proizvode ni bilo mogoče.
            
         
               (2)
            
            
               Področje uporabe Sklepa Komisije 2014/256/EU (5) vključuje papir za pisanje, ki vsebuje vsaj 70 % masnega deleža papirja, kartona ali substratov na osnovi papirja, in določa zahteve za substrate iz kartona z osnovno maso več kot 400 g/m2.
            
         
               (3)
            
            
               Ukrepi iz tega sklepa so v skladu z mnenjem odbora, ustanovljenega v skladu s členom 16 Uredbe (ES) št. 66/2010.
            
         
               (4)
            
            
               Sklep 2012/481/EU bi bilo zato treba ustrezno spremeniti –
            
         SPREJELA NASLEDNJI SKLEP:
   Člen 1
   Sklep 2012/481/EU se spremeni:
   
               1.
            
            
               v členu 1 se odstavek 1 nadomesti z naslednjim:
               „1.   Skupina proizvodov ‚tiskan papir‘ obsega vse tiskane proizvode iz papirja, ki vsebujejo vsaj 90 % masnega deleža papirja, kartona in substratov na osnovi papirja, razen knjig, katalogov, knjižic ali obrazcev, ki vsebujejo vsaj 80 % masnega deleža papirja, kartona ali substratov na osnovi papirja. Priloge, platnice in vsi deli končnega proizvoda iz tiskanega papirja se štejejo za del tiskanega proizvoda iz papirja.“;
            
         
               2.
            
            
               v odstavku 3 člena 1 se točka (c) nadomesti z naslednjim:
               
                           „(c)
                        
                        
                           map, ovojnic, obročnih mehanizmov za vezavo in papirja za pisanje.“;
                        
                     
         
               3.
            
            
               v členu 2 se točka 1 nadomesti z naslednjim:
               
                           „1.
                        
                        
                           ‚knjige‘ pomenijo s sukancem in/ali lepilom vezane tiskane proizvode iz papirja s trdimi ali mehkimi platnicami, kot so šolske knjige, leposlovje ali neleposlovje, poročila, priročniki in mehko vezane knjige. Med ‚knjige‘ ne spadajo dnevni časopisi, brošure, revije, redno objavljeni katalogi in letna poročila;“;
                        
                     
         
               4.
            
            
               v členu 2 se točka 9 nadomesti z naslednjim:
               
                           „9.
                        
                        
                           ‚tiskan proizvod iz papirja‘ pomeni proizvod, ki nastane pri obdelavi tiskalnih materialov. Obdelava vključuje tiskanje na papir. Poleg tiskanja lahko obdelava vključuje tudi postopke dodelave, na primer zgibanje, izsekovanje in obrezovanje ali zlaganje, vezavo z lepilom, vezavo ali vezavo s sukancem. Med tiskane proizvode iz papirja spadajo časopisi, reklame in bilteni, revije, katalogi, knjige, letaki, brošure, plakati, vizitke in nalepke;“;
                        
                     
         
               5.
            
            
               merilo 3 v Prilogi k Sklepu 2012/481/EU se spremeni:
               
                  „Merilo 3 – Možnost recikliranja
               
               Tiskane proizvode iz papirja je mogoče reciklirati. S potiskanega papirja se lahko odstrani črnilo, nepapirni deli tiskanega proizvoda iz papirja pa se lahko enostavno odstranijo, da ne ovirajo recikliranja.
               
                           (a)
                        
                        
                           Vodoodporni agenti se lahko uporabljajo samo, če se dokaže, da je končni proizvod mogoče reciklirati.
                        
                     
                           (b)
                        
                        
                           Lepila je mogoče uporabiti samo, če se dokaže, da jih je mogoče odstraniti.
                        
                     
                           (c)
                        
                        
                           Premazni laki in sredstva za kaširanje, vključno s polietenom in/ali polietenom/polipropilenom, se lahko uporabljajo samo za platnice knjig, revij in katalogov.
                        
                     
                           (d)
                        
                        
                           Dokaže se odstranljivost črnila.
                        
                     
                  Ocenjevanje in preverjanje: Vlagatelj zagotovi rezultat testa možnosti recikliranja za vodoodporne agente in testa odstranljivosti za lepila. Referenčne testne metode so metoda PTS – PTS-RH 021/97 (za vodoodporne agente), metoda INGEDE 12 (za odstranljivost netopnih lepil) ali enakovredne testne metode. Odstranljivost črnila se dokaže s ‚preglednico za odstranljivost črnila‘ (6) Evropskega sveta za predelan papir ali enakovrednimi testnimi metodami. Testirajo se tri vrste papirja: nepremazan, premazan in lepljen papir. Če se tiskarsko črnilo prodaja samo za eno ali dve specifični vrsti papirja, zadošča, da se testira zadevna vrsta papirja. Vlagatelj predloži izjavo, da so premazani in kaširani tiskani proizvodi iz papirja v skladu s točko 3(c). Če je del tiskanega proizvoda iz papirja mogoče enostavno odstraniti (na primer plastično platnico), se lahko test možnosti recikliranja opravi brez tega dela. Enostavno odstranjevanje nepapirnih delov se dokaže z izjavo zbiralnice papirja, podjetja za recikliranje ali podobne organizacije. Uporabijo se lahko tudi testne metode, za katere pristojna in neodvisna tretja oseba dokaže, da zagotavljajo enakovredne rezultate.
               
                  (6)  Ocena možnosti recikliranja tiskarskih proizvodov – Rezultat glede odstranljivosti črnila – Priročnik za uporabnike, www.paperrecovery.org, ‚Publikacije‘.“"
						
            
         Člen 2
   Ta sklep je naslovljen na države članice.
   
      V Bruslju, 6. junija 2014
      
         
            Za Komisijo
         
         Janez POTOČNIK
         
            Član Komisije
         
      
   
   
      (1)  UL L 27, 30.1.2010, str. 1.
   
      (2)  Sklep Komisije 2012/481/EU z dne 16. avgusta 2012 o okoljskih merilih za podelitev znaka EU za okolje za tiskan papir (UL L 223, 21.8.2012, str. 55).
   
      (3)  Sklep Komisije 2011/333/EU z dne 7. junija 2011 o določitvi okoljskih meril za podelitev znaka EU za okolje kopirnemu in grafičnemu papirju (UL L 149, 8.6.2011, str. 12).
   
      (4)  Sklep Komisije 2012/448/EU z dne 12. julija 2012 o določitvi okoljskih meril za podelitev znaka EU za okolje za časopisni papir (UL L 202, 28.7.2012, str. 26).
   
      (5)  Sklep Komisije 2014/256/EU z dne 2. maja 2014 o okoljskih merilih za podelitev znaka EU za okolje za proizvode iz predelanega papirja (UL L 135, 8.5.2014, str. 24).